open-index/open-wikipedia-markdown huggingface dataset:
Բոբինյի

**Բոբինյի** (  ), քաղաք և համայնք Ֆրանսիայի հյուսիսում՝ Իլն դը Ֆրանս երկրամասի Սեն-Սեն Դենի  դեպարտամենտում, որի պրեֆեկտուրան՝ վարչական կենտրոնն է։ Հանդիսանում է Փարիզի հյուսիսարևելյան արվարձանը։

## Ժողովրդագրություն
Համայնքի բնակչության թվաքանակը 2010 թվականի տվյալներով եղել է 47 492 (այդ ցուցանիշով դեպարտամենտում զբաղեցնում է 11-րդ տեղը)։ Մեծ թիվ են կազմում Մաղրիբից և ենթասահարայական Աֆրիկայից ներգաղթածներն ու վերջիններիս ժառանգները։

## Տրանսպորտ
Բոբինյիում կա Փարիզի մետրոյի երկու կայարան՝ Բոբինյի — Պանտեն — Ռայմոն Կենո և Բոբինյի —Պաբլո Պիկասո ( գիծ 5 )։ Բոբինյիով է անցնում նաև տրամվայի T1 գիծը, որն այդ քաղաքը կապում է Անյերի և Նուազի լը Սեկի հետ։ Գործում է Դը Բոբինյի ատելիեն, որն սպասարկում է երկու գծերը։

## Հետաքրքիր փաստեր
Քաղաքում կան Լենինի բուլվար, Ստալինգրադյան փողոց և Յուրի Գագարինի պողոտա։ Կա նաև Լենինի մեդալիոն (Վիների մունիցիպալ կոնսերվատորիայի ճակատին)։

Աշխատանքի բորսան բացվել է 1978 թվականի մայիսի 2-ին։ Այն կառուցվել է Բրազիլիա քաղաքի հատակագծի հեղինակ, բրազիլացի նշանավոր ճարտարապետ Օսկար Նիմեյերի նախագծով։

Բոբինյիում են տեղի ունենում «Բոլոր կատակները մի կողմ » և « Թաքնվածը » ֆիլմերի գործողությունները։

## Անվանի անձինք
* Շառլ Իտանժ (ծնվ. 1982 թ.) - ֆրանսիացի և կամերունցի ֆուտբոլիստ
* Գաել Մոնֆիս (ծնվ. 1986 թ.) - ֆրանսիացի թենիսիստ

## Քույր քաղաքներ
* Սերպուխով (Ռուսաստան)
* Պոտսդամ (Գերմանիա)

## Պատկերասրահ

Image:Bobigny - Les Courtillieres 01.jpg|
Image:BOBIGNY Plan livreur.JPG|Բոբինյին 20-րդ դարասկզբին
Image:Metro - Paris - Ligne 5 - station Bobigny - Pablo Picasso 02.jpg|Բոբինյի-Պաբլո Պիկասո կայարանը
Image:Bobigny-Carte de Cassini1.jpg|
Image:Bobigny 1870-71.jpg|
Image:Bobigny-Rue de la Republique.jpg|Հանրապետության փողոցը 1900-ական թվականներին
Image:Bobigny - Passerelle Marie-Claire.jpg|
Image:BOBIGNY - La Maison du Peuple et la Rue de l'Union.jpg|
Image:Bobigny - Tour de L Illustration 01.jpg|
Image:Bobigny - Magic Cinema.jpg|
Image:Bobigny - Entree du Tribunal de Grande Instance.jpg|
Image:Bobigny-panorama du centre-ville01.jpg|
Image:Bobigny - T1 station Pablo-Picasso 03.jpg|


## Ծանոթագրություններ

## Արտաքին հղումներ
* Քաղաքի պորտալը

Կատեգորիա:Բնօրինակում անաղբյուր հոդվածներ
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Մուհամմադ Դեյֆ

**Մուհամմադ Դիաբ Իբրահիմ Դեյֆ** (, հայտնի է որպես **Մուհամմադ Դեյֆ** կամ **Աբու Խալիդ**, ), պաղեստինցի ահաբեկիչ, 1996 թվականից, մի շարք երկրներում ահաբեկչական կազմակերպություն ճանաչված ՀԱՄԱՍ իսլամիստական կազմակերպության ռազմական թևի հրամանատար։ Իսրայելում Դեյֆը համարվում է ամենավտանգավոր ահաբեկիչներից մեկը, ով անձամբ բազմաթիվ ահաբեկչություններ է ծրագրել խաղաղ քաղաքացիների դեմ։

## Կենսագրություն
Եղել է Յահյա Այաշի աշակերտը. զբաղեցրել է Իզ ադ-Դին ալ-Կասսամ խմբերի ղեկավարի պաշտոնը իր նախորդի՝ Սալահ Շեհադեի մահից հետո։

Այաշի մահից հետո Դեյֆի ղեկավարությամբ ՀԱՄԱՍ-ը մի շարք ահաբեկչություններ է իրականացրել։ Դեյֆը պատասխանատու է նաև իսրայելցի զինվորների առևանգման համար, որոնցից առավել մեծ ճանաչում է ձեռք բերել Նախշոն Վաքսմանի առևանգումն ու սպանությունը։ 1996 թվականին մի շարք ահաբեկչություններից հետո, երբ մեկ շաբաթվա ընթացքում զոհվեց 58 խաղաղ քաղաքացի, Դեյֆը անհետացավ, և շատերը կարծում էին, որ նա գտնվում է Եգիպտոսում։ Բայց երկու տարի անց, այն ծանր վիճակի պատճառով, որում գտնվում էին Պաղեստինի ռազմական կազմակերպությունները իրենց առաջնորդներից շատերի ոչնչացումից հետո, Դեյֆը ստիպված էր կրկին զբաղվել Գազայի հատվածից ահաբեկչությունների նախապատրաստմամբ։

Իսրայելի հատուկ ծառայությունները յոթ անգամ փորձել են ոչնչացնել նրան, բայց Դեյֆին ամեն անգամ հաջողվել է խուսափել մահից։ 2002 թվականին, իր մեքենայի մեջ հրթիռի ուղիղ հարվածի արդյունքում, Դեյֆը կորցրեց աչքն ու ձեռքը։ 2006 թվականին իսրայելական հարձակման հետևանքով, այն տան վրա, որտեղ տեղի էր ունենում ՀԱՄԱՍ-ի առաջնորդների հանդիպումը, ըստ չհաստատված տեղեկությունների, նա կաթվածահար է եղել։

Իսրայելական հատուկ ծառայությունները կարծում են, որ Սուֆա և Քերեմ Շալոմ անցակետերում իսրայելցի զինվորականների վրա հարձակումը, 2006 թվականի հունիսին զինծառայող Գիլադ Շալիթի առևանգումը ծրագրվել են Մոհամմադ Դեյֆի կողմից։ Նա շարունակում է մնալ ՀԱՄԱՍ-ի մարտական թևի փաստացի առաջնորդը, իսկ նրա ազդեցությունն աճել է 2012 թվականի աշնանը իսրայելցի զինվորականների կողմից Ահմեդ Ջաբարիի վերացումից հետո։

2014 թվականի օգոստոսի 19-ին իսրայելական ավիացիան 3 ռումբ է նետել Գազայի հատվածում ոմն Ահմեդ Յասին Դալուի տան վրա, որտեղ ենթադրաբար գտնվել են Դեյֆը և նրա կանանցից մեկը (27 տարեկան), նրանց դուստրը (3 տարեկան) և որդին (7 ամսական)։ Օգոստոսի 21-ի գիշերը Գազայի պաղեստինյան լրատվական գործակալությունը հրապարակել է բժշկական տեղեկանք, ըստ որի՝ Դեյֆը, նրա կինն ու որդին մահացել են Շիֆա հիվանդանոցում՝ իսրայելական հարվածից հետո։ ՀԱՄԱՍ-ը հերքում է այդ տեղեկությունը։

## Ծանոթագրություններ

## Արտաքին հղումներ
* Змеиная голова ХАМАСа (полное досье на Дейфа)
Քնած Ամուրը (նկար, Ամուր)

**«Քնած Ամուրը»** (), վաղ Բարոկկո դարաշրջանի իտալացի գեղանկարիչ Կարավաջոյի նկարներից։ Այս ստեղծագործությունը հեղինակը վրձնել է 1608 թվականին։ Յուղաներկով կտավի չափերն են 72 × 105 սմ։

Այսօր «Քնած Ամուրը» ստեղծագործությունը պահպանվում և ցուցադրվում է Պիտտի թանգարանում (Ֆլորենցիա, Իտալիա)։

## Նկարագիր
«Քնած Ամուրը» ստեղծագործությունում Կարավաջոն նկարել է Էրոսին՝  հին հունական սիրո աստծուն։ Այս կտավը հեղինակի դիցաբանական թեմայով վերջին աշխատանքն է։

## Առանձնահատկություններ
Հեղինակի «Հաղթանակած Ամուրը» կտավի հետ համեմատած՝ «Քնած Ամուրը» ստեղծագործությունում «կրքերն ավելի խաղաղված են»։ Կտավը Կարավաջոն ստեղծել է 1608 թվականին, երբ Հռոմից աքսորված էր Մալթա՝ սպանության մեղադրանքով։ Ըստ էության նկարը պատվիրել է կուսակրոն մի ասպետ։

## Գնահատանք
Ջոն Վարիանոն նշում է, որ «Քնած Ամուրը» Կարավաջոյի դիցաբանական ոճի միակ նկարն է, որը զրկված է նարցիսիզմից, դրա համար էլ *ֆիզիոլոգիան գերակշռում է հոգեբանականին*։

#### Բժշկական վերլուծություն
Որոշ մասնագետներ բժշկական ոլորտից նշում են, որ նկարի հերոսն ունի հիվանդ մարմին։ «The Lancet» բժշկանան ամսագրում 1994 թվականին Էրոսին ախտորոշում են յուվենիլ իդիոպատիկ արտրիտ։ Նշվում է նաև, որ նկարի հերոսն ունի ռախիտ։

## Ծանոթագրություններ

## Գրականություն
* Silvia Meloni Trkulja, Per l’"Amore dormiente" del Caravaggio, in: Paragone. Arte, 28, 331, 1977, pp.&nbsp;46–50
* Genevieve Warwick, Memory’s Cut: Caravaggio’s Sleeping Cupid of 1608, in: Art History, 40, 4, 2017, pp.&nbsp;884–903

## Արտաքին հղումներ
* «Քնած Ամուրը» ստեղծագործությունը

Կատեգորիա:1608 նկարներ
Կատեգորիա:Կարավաջոյի նկարներ
Կատեգորիա:Պիտտի թանգարանի նկարներ
Կատեգորիա:Դիցաբանությունն արվեստում
Կատեգորիա:Մերկ տղամարդկանց պատկերով նկարներ
(I’m Gonna) Love Me Again

***«(I’m Gonna) Love Me Again»*** (), երգ «Ռոքեթմեն» կենսագրական ֆիլմից, որը գրել են Էլթոն Ջոնը և Բերնի Թոփին։ Պաշտոնական երաժշտական տեսանյութը պարունակում է ինչպես Էլթոն Ջոնի վաղ կարիերայի արխիվային տեսահոլովակները, այնպես էլ ֆիլմից տեսարաններ։ 2019 թվականի դեկտեմբերի 19-ին երգը արժանացել է «Սպուտնիկ» մրցանակի՝ «Լավագույն օրգինալ երգ» անվանակարգում, 2020 թվականի հունվարի 5-ին՝ «Ոսկե գլոբուս»՝ «Լավագույն օրգինալ երգ» անվանակարգում և 2020 թվականի հունվարի 12-ին՝ «Քննադատների ընտրություն» մրցանակը՝ «Լավագույն երգ» անվանակարգում։ 2020 թվականի փետրվարի 9-ին երգը ստացել է Օսկար մրցանակ՝ «Լավագույն երգ» անվանակարգում։

Երգի պրեմիերան կայացել է 2019 թվականի մայիսի 16-ին *BBC Radio 2-ով*։

## Մրցանակներ և անվանակարգեր

## Երաժշտական տեսահոլովակ
Երգի ռեժիսորը Կի Արենսն է։ Այն 2019 թվականի հունիսի 13-ին տեղադրվել է Ջոնի պաշտոնական Vevo հաշվում։ Տեսահոլովակում ներկայացված են Ջոնը և Թերոն Էջերթոնը, որտեղ Էջերթոնը նկարահանվել է *Rocketman*-ում Ջոնի դերում, երաժշտի արխիվային կադրերը և Ջոնի և Էջերթոնի տեսահոլովակները, որոնք ձայնագրում են երգը ստուդիայում։ Այն նաև ներառում է կալեյդոսկոպիկ անիմացիա՝ խառնված ալբոմի շապիկների և Ջոնի ծաղկման շրջանի համերգային պաստառների հետ։

Երաժշտական հոլովակի ձայնագրությունը թողարկվել է 2019 թվականի հուլիսի 4-ին Vevo հաշվում, որտեղ Էլթոն Ջոնը և Բերնի Թոմփին քննարկում էին թրեքը կուլիսային տեսահոլովակում։

## Կենդանի կատարում
Երգը կատարել են Էլթոն Ջոնը և Թերոն Էջերթոնը 2019 թվականի հոկտեմբերի 17-ին Լոս Անջելեսի հունական թատրոնում *Rocketman: Live in Concert* համերգի ժամանակ հոլիվուդյան սիմֆոնիկ նվագախմբի հետ համատեղ։

Էլթոն Ջոնը երգը կատարել է 2020 թվականի փետրվարի 9-ին Հոլիվուդի Դոլբի թատրոնում Օսկարի 92-րդ մրցանակաբաշխության ժամանակ կարմիր յամահա դաշնամուրով և ամբողջական խմբով, այդ թվում՝ բեք-վոկալիստներով, էկրանի առջև նիմացիոն գրաֆիկայով ֆիլմը ներկայացնելու համար։ Կատարումից հետո հայտարարվել է անվանակարգի արդյունքները․ երգը ստացել է «Օսկար» մրցանակ՝ լավագույն երգ անվանակարգում։

## Ռեմիքս
*Purple Disco Machine*-ը պատասխանատու էր Ջոնի և Էդգերտոնի երաժշտության ռեմիքս տարբերակի համար։ Երաժշտությունը թվային և երաժշտական հոսքային հարթակներում գործարկվել է 2019 թվականի դեկտեմբերի 19-ին։

## Չարթեր

## Ծանոթագրություններ

Կատեգորիա:2019 սինգլներ
Կատեգորիա:Էլթոն Ջոնի երգեր
Կատեգորիա:Ռոք երգեր
Բողբոջային երկարակնճիթ մոխրագույն

**Բողբոջային երկարակնճիթ մոխրագույն** (), երկարակնճիթների ընտանիքի բզեզ, պտղատու և հատապտղատու մշակաբույսերի, խաղողի վազի և անտառային լայնատերև շատ տեսակների վտանգավոր վնասատու։

## Նկարագրություն
Մարմնի երկարությունը 5-6,5 մմ է, ծածկված է մոխրագույն, վարդագույն կամ պղնձափայլ թեփուկներով, իսկ բեղիկներն ու ոտքերը դեղնագորշավուն են։ Բզեզը չի թռչում, քանի որ թաղանթաթևերը թերզարգացած են։ Թրթուրների երկարությունը 5-6 մմ է, սպիտակ՝ բաց գորշավուն գլխով, իսկ մարմնին կան ցցամազիկների և փշիկների շարքեր։ Հիմնական վնասը պատճառում են բզեզները, որոնք հողում ձմեռելուց հետո, տեղափոխվում են ծառերի վրա և վնասում կամ լրիվ ոչնչացնում են բողբոջները՝ կրծելով ուտում կոկոնները, խնձորենու, տանձենու, սեկևիլենու, սալորենու, ծիրանենու, դեղձենու, բալենու, կեռասենու տերևները։ Թրթուրներն էական վնաս չեն հասցնում․ անցնում են հողի մեջ, որտեղ սնվում են ծառաբույսերի և խոտաբույսերի մանր արմատիկներով։

## Տարածվածություն
Տարածված է Հարավային Եվրոպայում, Ռուսաստանի եվրոպական մասի հարավում, Հայաստանում։

## Պայքարի միջոցառուներ
Բողբոջները բացվելուց մինչև կոկոնների մերկանալը, սրսկում են խնձորենու ծաղկակերի դեմ երաշխավորված միջատասպաններով։

Կատեգորիա:Երկարակնճիթներ
Կատեգորիա:Վնասատուներ
Յուն Յոջոն

**Յուն Յոջոն** (, ), հարավկորեացի դերասանուհի։ Առավել հայտնի է «Մինարի» ֆիլմում խաղացած դերով, որի համար ստացել Է «Օսկար», «BAFTA» և Ամերիկայի կինոդերասանների գիլդիայի մրցանակ՝ «Երկրորդ պլանի լավագույն դերասանուհի» անվանակարգում, ինչպես նաև առաջադրվել է «*Critics՝ Choice Movie Awards»* մրցանակի։ Առաջին հարավկորեացի դերասանուհին է, որը արժանացել է Ամերիկյան կինոակադեմիայի մրցանակի։ Նկարահանվել է նաև «Սպասուհին» սերիալում (Ասիական կինոմրցանակ՝ երկրորդ պլանի լավագույն դերասանուհու համար), «Փողի համը» և «Լեդի Բաքուս» ֆիլմերում։

## Կենսագրություն
Յուն Յոջոն ծնվել է Հվանգհեդո նահանգի Քեսոն քաղաքում և մեծացել է Սեուլում։ Նա Հանյանգի համալսարանի առաջին կուրսի ուսանողուհի էր՝ «կորեերեն լեզու և գրականություն» մասնագիտությամբ, երբ անցել է 1966 թվականին *TBC-*ի անցկացված բաց լսումները։ Յունը թողել է քոլեջը և 1967 թվականին որպես դերասանուհի առաջնաելույթ է ունեցել «Միստր Գոնգ» հեռուստատեսային դրամայում։ 1971 թվականին Յունը հայտնի է դարձել ճակատագրական կանանց երկու անմոռանալի կերպարներով։ Քիմ Կի Յոնի «Կրակի կինը» ֆիլմը դարձել է կոմերցիոն հիթ և արժանացել է  քննադատների հավանությանը, ինչի համար նա Սիտժեսի կինոփառատոնում արժանացել է լավագույն դերասանուհի մրցանակին։ Դրան հաջորդել է MBC-ի պատմական «Չան Հուեյբին» դրաման, որում խաղացել է տխրահռչակ թագավորական հարճի դերը։ Քիմը համարվում էր Կորեայի առաջին ոճակենտրոն փորձարարական ռեժիսորը, և Յունը առիթը բաց չի թողել խաղալու ռիսկային, սադրիչ կերպարներ, որոնք ուսումնասիրում էին կնոջ հոգեբանության գրոտեսկը նրա հետ համագործակցությամբ (ինչպիսին է «Միջատ կինը»)։ Նա նաև հաճախ դերեր է խաղացել հեռուստասերիալներում, որոնք պատկերում են նոր սերնդի ժամանակակից կնոջը, հատկապես Կիմ Սու Հյոնի սցենարով գրված «Խորթ մայրը» ֆիլմում։

Իր ժողովրդականության գագաթնակետին Յունը, այն բանից հետո, երբ 1975 թվականին ամուսնացել է երգիչ Ջո Յոն Նամի հետ, այնուհետև ներգաղթել է Միացյալ Նահանգներ, լքել է դերասանական մասնագիտությունը։ 1984 թվականին վերադարձել է Կորեա և վերսկսել է կարիերան։ Նա և Ջոն ամուսնալուծվել են 1987 թվականին։

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի դերասանուհիներ
Կատեգորիա:Հարավկորեացի հաղորդավարներ
Ավտոամբարձիչ

**Ավտոամբարձիչ**, դարձկեն բարձակային սլաքի տեսքով բանող մարմնով բեռնող-բեռնաթափող ինքնագնաց մեքենա, որը մոնտաժված է ավտոմեքենայի ամրաշրջանակի (շասսի) վրա։

## Կիրառությունը գյուղատնտեսությունում
Նախատեսված է պարարտանյութերի, տորֆակոմպոստի, հատային բեռների, կարտոֆիլով և այլ գյուղատնտեսական մթերքով կոնտեյներների բեռնման և բեռնաթափման համար։ Ամբարձիչ սարքավորման քիշարժաբերն էլեկտրական, հիդրավլիկ կամ մեխանիկական է։ Բեռնամ բարձությունը 2,5–16 տոննա է, սլաքի արտաթիռը՝ 2–12 մ, կեռի ամբարձման բարձրությունը՝ 7–18,5 մետր։ Բեռը բարձրացնելիս ավոամբարձիչի կայունությունը մեծացնելու նպատակով տեղադրում են լրացուցիչ հենարաններ (աուտրիգերներ)։

## Պատկերասրահ

Автокран КрАЗ.JPG
Автомобільний кран.jpg
Kato NK 400E van Duijvenbode b.v. IJmuiden.jpg
Terex-Demag Telescopic all terrain crane AC 700.JPG
Raupenkran Liebherr LTR 11200.jpg


Կատեգորիա:Բեռնատար ավտոմեքենաներ
Կատեգորիա:Շինարարական տեխնիկա
Լիզա Ումարովա

**Լիզա Սուլիմովնա Ումարովա** (, ), չեչեն երգչուհի և Չեչնիայում հայտնի քաղաքացիական և հայրենասիրական երգերի հեղինակ՝ «Գրոզնի — հերոս քաղաք», «Իմ հոգին» և մի շարք այլ։ Նա ծնվել է 1965 թվականի հոկտեմբերի 1-ին, Չեչնիայում։ Երգչուհու մասին առաջին հրապարակումներից մեկում Աննա Պոլիտկովսկայան Լիզա Ումարովային անվանել է «չեչեն Լյուբե»։

## Կենսագրություն
Ծնվել և մեծացել է Ղազախստանում, ավարտել է Յարոսլավլի թատրոնի ինստիտուտը՝ դրամատիկական թատրոնի դերասանուհու մասնագիտությամբա։ Մինչ առաջին չեչենական պատերազմի սկսվելը աշխատել Է Գրոզնիում՝ որպես մշակույթի տան տնօրեն, այնուհետև տեղափոխվել և ապրել է Մոսկվայում։ Հայտնի է դարձել «Նովայա գազետա» - ում Աննա Պոլիտկովսկայայի հրապարակումներից հետո։ 2009 թվականին խորհրդարանի նախագահի հայրենիք վերադառնալու կոչից հետո Լիզա Ումարովան փորձել է վերադառնալ Չեչնիա։ Բայց տնտեսական պատճառներով և ավագ եղբոր գնդակահարությունից հետո նա ստիպված էր վերադառնալ Մոսկվա։ 2012 թվականին, մեկնելով Ֆինլանդիա հյուրախաղերի, այնտեղ քաղաքական ապաստան է խնդրել։

## Ստեղծագործություն
Լիզա Ումարովան սկսեց երգել և երգեր գրել Չեչնիա կատարած մեկ այլ ուղևորությունից հետո, որտեղ նա գնում էր գրքեր գնելու, երկրորդ չեչենական պատերազմի ժամանակ։ Իր հարցազրույցներում նա ասում է, որ իր ստեղծագործության հիմնական գաղափարը կապված է «պատերազմը դադարեցնելու, մարդկանց օգնելու, ժողովրդին փոխանցելու ցանկության հետ, թե ինչ է կատարվում այնտեղ Չեչնիայում»։ Լիզա Ումարովայի առաջին գրառումները Չեչնիայում տարածվում էին միայն ծովահեն եղանակով և շատ տարածված էին։ Տարբեր աղբյուրների տված հարցազրույցում Լիզա Ումարովան խոսում է ելույթների կազմակերպման դժվարությունների մասին, չնայած իր երգերի համբավին։ 2006 թվականին մասնակցել է Սախարովի մայևկայում։

2016 թվականի մարտին Հելսինկիում Stoa մշակութային կենտրոնում ներկայացվեց երգչուհու «Մարշո» («Ազատություն»), պորտուգալացի ռեժիսոր Լուիշ Ռապոզու դա Կրուզի մոնոներկայացումը։

## Ազգայնականների հետապնդումները
Մոսկվա տեղափոխվելուց հետո Լիզա Ումարովան հետապնդվել է ազգայնականների կողմից նրանք սպառնացել են հաշվեհարդարով նրան և նրա երեխաներին։ 2005 թվականի սեպտեմբերի 5-ին Մոսկվայում հարձակում է տեղի ունեցել Լիզա Ումարովայի և նրա 15-ամյա որդու վրա, դատարանը հարձակվող ազգայնական ուսանողներին մեղավոր է ճանաչել ազգային ատելություն եւ թշնամանք հրահրելու մեջ։

## Քաղաքական ապաստան
2012 թվականին, մեկնելով երաժշտական փառատոնի, Լիզա Ումարովան երեխաների հետ քաղաքական ապաստան է խնդրել Ֆինլանդիայի տարածքում։ Լիզա Ումարովան մամուլին մեկնաբանել է, որ գտնվելով այնտեղ՝ երկար ժամանակ անց առաջին անգամ իրեն ազատ է զգացել։

Առաջին անգամից չէ, բայց նրան ու երեխաներին, Այնուամենայնիվ, քաղաքական ապաստան են տվել։ Այս մասին ասվում է «Դոժդ» հեռուստաալիքի էմիգրանտների մասին ֆիլմում։

## Ծանոթագրություններ

## Արտաքին հղումներ
* 
* Интервью Лизы Умаровой об Анне Политковской (видео)
* Кавказский Узел. Певица из Чечни Лиза Умарова попросила политическое убежище в Финляндии
* Путь к свободе

Կատեգորիա:Ռուսաստանի փոփ-վոկալիստներ
A Whisker Away

, ճապոնական լիամետրաժ անիմացիոն ֆիլմ, որը ստեղծվել է անիմացիոն ստուդիայի կողմից՝ *Toho*-ի և *Twin Engine*-ի հետ համատեղ։

Թողարկվել է Netflix-ի կողմից, 2020 թվականի հունիսի 18-ին։

## Սյուժե
Հրավառ նյութերի փառատոնի ժամանակ ճապոնացի սովորական ավագ դպրոցի աշակերտուհի Միյոն, անհանգստացած իր ծնողների ամուսնալուծության և աշխարհի անարդարության պատճառով, սրտանց ցանկացավ, որ այս աշխարհը անհետանա, և նույն պահին հանդիպեց առեղծվածային վաճառողին։ Անծանոթը աղջկան կախարդական դիմակ տվեց, որի օգնությամբ Միյոն այժմ կարող է վերածվել սպիտակ կատվի։ Այս տեսքով նա ժամանակ է անցկացնում իր դասընկերոջ՝ Կենտոյի հետ։ Չնայած դպրոցում նա բոլորի ուշադրության կենտրոնում էր, համառորեն անտեսում է աղջկան։ Բայց փառատոնի այդ տարօրինակ տղան հետապնդում է Միյոյին և փորձում համոզել նրան՝ ընդմիշտ մնալ կատվի տեսքով։

## Կերպարներ

## Արտադրություն և թողարկում
thumb|Ֆիլմում ցուցադրված կերամիկպատ ծառուղի Տոկոնամեում
Ֆիլմի գործողությունները տեղի են ունենում Տոկոնամե քաղաքում, որտեղ իր մանկությունն է անցկացրել ռեժիսոր Տոմոտակա Շիբաման։ Ֆիլմի մուտքի և ավարտի թեմաները՝ «Hana ni Borei» (ճապ.՝ 花に亡霊) և «Usotsuki» (ճապ.՝ 嘘月) հնչել են *Yorushika* ռոք դուետի կողմից։

Անիմեն պետք է թողարկվեր Ճապոնիայի կինոթատրոններում 2020 թվականի հունիսի 5-ին, սակայն COVID-19 համաճարակի պատճառով այն պետք է հետաձգվեր։ *Colorido* ստուդիան այնուհետև ֆիլմը վաճառեց Netflix-ին, որը հունիսի 18-ին հրապարակեց այն թվային տարբերակով։ 2020 թվականի սեպտեմբերի 18-ին հայտարարվեց, որ ֆիլմը սահմանափակ էկ կունենա հոկտեմբերին։

2020 թվականի հունիսի 10-ին թողարկվեց ֆիլմի հիման վրա ստեղծված մանգայի առաջին հատորը։

## Գնահատականներ




## Ծանոթագրություններ

## Արտաքին հղումներ
* nakineko-movie.com (яп.) — официальный сайт фильма
* ''A Whisker Away'' на сайте Netflix
* A Whisker Away (англ.) в энциклопедии аниме сайта Anime News Network
* 

Կատեգորիա:2020 մուլտֆիլմեր
Կատեգորիա:2020 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ճապոնական ֆիլմեր
Կատեգորիա:Ճապոներեն ֆիլմեր
Կատեգորիա:Մուլտֆիլմեր կատուների մասին
Գյուղատնտեսական արտադրության մասնագետի ավտոմատացված աշխատատեղ

**Գյուղատնտեսական արտադրության մասնագետի ավտոմատացված աշխատատեղ,** անհատական (կամ կոլեկտիվ) աշխատատեղ, ծրագրային տեխնոլոգիայի համար համալիր, որը նախատեսված է գյուղատնտեսական գործունեության որոշակի տեսակն ավտոմատացնելու համար։

## Նկարագրություն
Ավտոմատացված աշխատատեղի միավորում է այն ծրագրային-ապարատային միջոցները, որոնք ապահովում են մարդու և համակարգչի համագործակցությունը և հնարավորություն են տալիս ներանցել տեղեկություններ (համակարգչի ստեղնաշարի մկնիկի, տեսածրիչի և այլնի միջոցով) և արտանցել դրանք տեսասարքի (մոնիտորի), տպիչի էկրանի վրա։ Ավտոմատացված աշխատատեղի հնարավորություն է տալիս ամբողջապես կամ մասնակիորեն ավտոմատացնել մասնագետի այն գործառույթները, որոնք կապված են առաջնահերթ հաշվառման փաստաթղթերի նախապատրաստման, տնտեսական տեղեկությունների հավաքման ու մշակման, ընդունված լուծումների ձևակերպման, վիճակագրման, հաշվապահական, պլանավորման և այլ տեղեկությունների ձևակերպման ու վերադաս մարմինների փոխանցման հետ։ Ավտոմատացված աշխատատեղեր ստեղծվում են գյուղատնտեսական արտադրության կառավարման բոլոր մակարդակներում։ Այն հնարավորություն է տալիս մասնագետին նվազագույն քանակի միջանկյալ փաստաթղթերով ու առավելագույն հավաստիությամբ կատարել իր հիմնական գործառույթները։ Օրինակ՝ գյուղատնտեսի ավտոմատացված աշխատատեղը ապահովում է ցանքաշրջանառության լավագույն տարբերակի արագ ընտրությունը՝ եղած տարածքների, դրանց չափերի ու եզրաձևերի, հողի գյուղատնտեսական հատկությունների, տարատեսակ արտադրանքի արտադրության պլանավորման խնդիրների, պարարտանյութերի, պեստիցիդների առկայության, սպասվող եղանակային պայմանների, բերքատվության նվաճված մակարդակի և այլ ազդակների համադրման միջոցով։ Համակարգչի հիշողության մեջ պահվում են բոլոր տեղեկատվական, նորմատիվային և այլ տվյալներ, որոնք կապված են գյուղատնտեսական արտադրանքի հետ։ Օրինակ՝ ավտոմատացված աշխատատեղի հանձնարարականներ է տալիս հանքային պարարտանյութերի և պեստիցիդների բաշխման, ներմուծման ժամկետների վերաբերյալ, որոշում է աշխատանքների կատարման ժամկետներն ու հաջորդականությունը, վարում է կատարված աշխատանքների հաշվառում և այլն։ Հաշվապահական ավտոմատացված աշխատատեղի, ըստ մշակված առաջնային փաստաթղթերի տվյալների և հաշվապահական այլ տեղեկությունների, հաշվետվության շրջանում ձևավորում է ձեռնարկության ամփոփիչ հաշվեկշիռը և այլն։ Ավտոմատացված աշխատատեղի հիմնական առավելություններն են՝ մասնագետների աշխատանքի արտադրողականության աճը 1,5–3 անգամ՝ հաշվողական, վերահսկիչ և ձևակերպման գործողությունների ավտոմատացման հաշվին, նրանց աշխատանքի որակի բարելավումը՝ ընդունված լուծումների բազմատարբերակային մշակման շնորհիվ, տեղեկությունների հավաստիության աճը, անցումն առանց թղթի կառավարման տեխնոլոգիայի։

Կատեգորիա:Գյուղատնտեսություն
Կատեգորիա:Էլեկտրատեխնիկա
Կատեգորիա:Համակարգչային արվեստ
Համեր Դերոբուրտ

**Համեր Դերոբուրտ** (), նավրուանացի քաղաքական գործիչ, Նաուրուի Հանրապետության առաջին նախագահ։ Բրիտանական կայսրության շքանշանի պատվավոր ասպետ (KBE, 1982):

Ճապոնական բոլոր նաուրուացիների վտարվեցին Տրուկ կղզի (ներկայիս Չուկ) (1942-1946 թթ.), 1950-ական թվականներին ընտրվել է Նաուրուի տեղական ինքնակառավարման խորհրդի անդամ, իսկ 1955 թվականին՝ նրա ղեկավար։

1965 - ին նա ղեկավարում էր բանակցությունները Ավստրալիայի հետ (Նաուրուն ղեկավարում էր ՄԱԿ-ի մանդատով), Նոր Զելանդիան և Մեծ Բրիտանիան ՝ կղզում ֆոսֆորիտային հանքավայրերի մշակման վճարների վերաբերյալ։ Արդյունքում ստորագրվեց համաձայնագիր, որով ավելացավ ռոյալթիների գումարը։ Ձեռք են բերվել նաև պայմանավորվածություններ, որոնց համաձայն ՝ օգտակար հանածոյի ամբողջական արտադրությունից հետո երեք երկրները պարտավորվել են Նաուրուի 500 ընտանիքի վճարել 225 մլն դոլարի չափով գումար։ Դերոբուրտը երկիրը անկախության բերեց 1968 թվականի հունվարի 31-ին և դարձավ նրա առաջին նախագահը։  Պաշտոնավարել է ընդհատումներով մինչև 1989 թվականը։ 1976 թվականի դեկտեմբերին երիտասարդ քաղաքական գործիչները մեծամասնություն են ձեռք բերել խորհրդարանում (որը ընտրում է երկրի նախագահին) եւ նախագահ են ընտրել Բեռնարդ Դովիոյին։ Բայց արդեն 1978 թվականի ապրիլին նախկին նախագահ Ռոբերտի կողմնակիցները ստիպեցին նրան հրաժարական տալ։ Արդյունքում, նույն թվականի մայիսին Դերոբուրտը վերընտրվեց որպես նոր նախագահ։ 1980 թվականի հոկտեմբերին Դերոբուրտի որոշմամբ լուծարվեց խորհրդարանը և նշանակվեց նոր խորհրդարանական ընտրությունների օր, որի արդյունքները ցույց տվեցին Նաուրուի բնակչության աջակցությունը նախագահին։ Դեկտեմբերի 9-ին Դերոբուրթը կրկին վերընտրվեց նախագահ, ինչպես 1983-ի դեկտեմբերին, այնպես էլ 1986-ի դեկտեմբերին հերթական խորհրդարանական ընտրություններից հետո։ Դե Ռոբերտը իշխանության ղեկին էր մինչև 1989 թվականի օգոստոսը, մինչև խորհրդարանի անդամները նրան անվստահություն հայտնեցին։

1982 թվականին Մեծ Բրիտանիայի թագուհի Եղիսաբեթ II-ի կողմից արժանացել է պատվավոր ասպետի կոչման։

Մահացել է 1992 թվականին Մելբուռնում։

## Ծանոթագրություններ

Կատեգորիա:20-րդ դարի քաղաքական գործիչներ
Կատեգորիա:Անկախության ակտիվիստներ
Ավստրալորպ

**«Ավստրալորպ»**, մսաձվատու հավերի ցեղ։ 1920-ական թվականներին բուծվել է Ավստրալիայում։

## Նկարագրություն

Որպես ելակետային ցեղ օգտագործվել են անգլիական սև օրպինգտոնները։ Փետրավորումը սև է՝ մուգ կանաչ երանգով։ Աքաղաղների կենդանի զանգվածը 3–3,5 կգ է, հավերինը՝ 2,5–2,7 կգ։ Տարեկան ձվատվությունը՝ 180 և ավելի։ Ձվի զանգվածը 58 է, կճեպը՝ դարչնագույն։ Տարածված է հիմնականում Ավստրալիայում և Հարավային Աֆրիկայում։ Տրամախաչումներում (հիմնականում՝ լեգհոռնների հետ) օգտագործվում է բարձր ձվատվության (240-ից ավելի) ածանների հիբրիդներ ստանալու համար։ Օգտագործվել է երևանյան ցեղի հավերի ստացման աշխատանքներում։

Կատեգորիա:Գյուղատնտեսություն
Կատեգորիա:Կենդանաբանություն
Կատեգորիա:Ավստրալիայի կենդանատեսակներ
Կատեգորիա:Հավերի ցեղեր
Անտառային պետական մոնիթորինգի կենտրոն

**Անտառային պետական մոնիթորինգի կենտրոն** Հայաստանի Հանրապետության Գյուղատնտեսության նախարարություն, կազմակերպվել է 2005 թվականին։

## Նշանակություն
Մասնակցում է անտառների և անտառային հողերի վիճակի ու դրա բացասական ներգործության և հետևանքների մոնիթորինգի կազմակերպման, պետական քաղաքականության մշակման ու ռազմավարության, դրանց կենսագործման պետական, ինչպես նաև միջազգային համատեղ ծրագրերի մշակման և իրականացման, տեղեկատվության փոխանակման համաշխարհային ու տարածաշրջանային միասնական համակարգերի ձևավորման և զարգացման աշխատանքներին։ Իրականացնում է անտառների և անտառային հողերի վրա տարբեր տեսակի ներգործությունների ու դրանց հետևանքների, ինչպես նաև ապօրինի հատումների, բնափայտի տեղափոխման, իրացման և այլ բացասական գործողությունների կանխարգելման նպատակով դիտարկումներ, գնահատումներ և կանխատեսումներ, ապահովում է տվյալների հավաքագրման, պահպանման, մշակման, վերլուծության ու տարածման աշխատանքները, ստացված տեղեկատվության հավաստիության մակարդակը, ապօրինի հատումների, բնափայտի տեղափոխման, իրացման և այլ բացասական գործողությունների կանխման, ինչպես նաև այդ երևույթների դեմ պայքարի արդյունավետության բարձրացման նպատակով աշխատանքների թափանցիկությունը, մշակում, կազմում և տարածում է անտառների վրա ներգործությունների վերաբերյալ կարճաժամկետ ու երկարաժամկետ կանխատեսումներ տեղեկագրերի, բուկլետների և տեղեկատվական այլ միջոցների տեսքով են։

## Ծանոթագրություններ

Կատեգորիա:Բնապահպանություն
Կատեգորիա:Գյուղատնտեսություն
Ճապոնական մեծ սալամանդր

**Ճապոնական մեծ սալամանդր**, կամ **ճապոնական հսկա սալամանդր** (, հանզակի կամ կաֆֆա Ճապոնիայում), կենդանատեսակ Andrias սեռից՝ պոչավոր երկկենցաղների կարգից, աշխարհի ամենամեծ սալամանդրներից մեկը։

Տեսակը առաջին անգամ նկարագրվել և կատալոգացվել է 1820-ական թվականներին, երբ սալամանդերներից մեկին բռնել է գերմանացի բնագետ Ֆիլիպ Ֆրանց ֆոն Զիբոլդը, այնուհետև աշխատել Ճապոնիայում և ապրել Նագասակի պրեֆեկտուրայի Դեջիմա կղզում։ Նա գերված սալամանդրին ուղարկեց Լեյդեն քաղաք (Նիդերլանդներ)։

Ճապոնիայում սալամանդրին օգտագործում են սննդի մեջ  և համարվում է դելիկոտես։  Գործածվում է մեծ սլալամանդրների բուծումը գյուղատնտեսության մեջ։

Այդ տեսակը դասվում է  Near Threatened (տեսակներ, որոնք գտնվում են վտանգի տակ)կատեգորիային  ԲՊՄՄ։

## Տարածում
Մեծ սալամանդր, ճապոնական կղզիների էնդեմիկ է։ Տեսակը տարածված է Հոնսյու կղզու արևմտյան մասում, Սիկոկու կղզու ամբողջ տարածքում և մասամբ Կյուսյու կղզում։

## Նկարագրություն
Ճապոնական մեծ սալամանդրը արտաքին տեսքով հիշեցնում է՝ չինական մեծ սալամանդրին (),և տարբերվում է միայն գլխի վրա բուրգերի դասավարությամբ։ Հասուն սալամանդրների ընդհանուր երկարությունը կազմում է 30 սմ֊ից մինչև 150 սմ, մարմնի երկարությամբ 20֊ից մինչև 90 սմ։ Միջին երկարությունը բնության մեջ կազմում է 60֊70 սմ։ Սեռահասուն սալամանդրների քաշը կազմում է 1,5֊ ից մինչև 35 կգ։ Վայրի բնության մեջ նկատված ամենախոշոր առանձնյակը ուներ 136մ երկարություն և կշռում էր 26,3 կգ։

Սալամանդրի մարմինը ունի հարթեցված ձև և գունավորված է մուգ շագանակագույն, շագանակագույն և սև երանգներով։ Գլուխը խոշոր և լայն է, աչքերը իրարից հեռու են դասավորված։ Խռիկները վերանում են այն ժամանակ, երբ սալամանդրը դառնում է սեռահասուն։ Պոչը սեղմված է կողային։ Վերջույթները կարճ են և հաստ։ Առջևի թաթերն ունեն չորս մատ, հետևի թաթերը՝ հինգ։

Սալամանդերները վատ տեսողություն ունեն, նրանք հույսը դնում են այլ զգայարանների վրա՝ որոշելու իրենց դիրքը տարածության մեջ և այլ առարկաների դիրքը։ Սալամանդերները դանդաղ նյութափոխանակություն ունեն և կարող են շաբաթներ շարունակ մնալ առանց սննդի։

Հսկայական սալամանդրի գրանցված կյանքի առավելագույն տևողությունը 55 տարի է։

Այս տեսակի սալամանդրները ունակ են ռեգեներացվելու, ինչը բնորոշ է նաև այլ տեսակների մոտ։

## Ապրելակերպ
Հիմնականում վարում է ջային ապրելակերպ, որտեղ որս է անում և բազմանում, և միևնույն ժամանակ իրեն շատ հարմարավետ է զգում ցամաքում, թեև շարժվում է շատ ավելի դանդաղ, քան ջրում։ Շնչառությունը հիմնականում մաշկային է։ Ակտիվ է մթնշաղին և գիշերը։ Նախընտրում է ցուրտ, արագահոս լեռնային առվակներ և գետեր։ Սնվում է ձկներով և մանր երկկենցաղներով, խեցգետնակերպերով և միջատներով։ Որսը նման է ներծծման և, որպես կանոն, սնունդը չի ծամվում, այլ ներքուստ մարսվում։

Բազմացման շրջանը օգոստոս-սեպտեմբերն է։

Էգը ձվադրում է ափի տակ 1-3 մ խորության վրա փորված փոսի մեջ։ Ձվերի թիվը մի քանի հարյուր է, ձվի տրամագիծը՝ 6-7 մմ։ Տղամարդը պաշտպանում է ձվերը՝ պոչով ջրի հոսանք ստեղծելով՝ կլատչի օդափոխությունը բարելավելու համար։ Ինկուբացիոն շրջանը 12-13&nbsp;°C ջերմաստիճանում տևում է 60-70 օր։ Նորածին թրթուրների երկարությունը մոտ 30 մմ է։

## Ծանոթագրություններ

## Հղումներ
* Фотографии исполинской саламандры и её места обитания

Կատեգորիա:Երկկենցաղներ
Կատեգորիա:Էնդեմիզմ
Կատեգորիա:Կենդանիներ այբբենական կարգով
Կատեգորիա:Վտանգման սպառնացող վիճակին մոտ գտնվող տեսակներ
Օբերոնի և Տիտանիայի վեճը

**«Օբերոնի և Տիտանիայի վեճը»** (), շոտլանդացի նկարիչ, Վիկտորիանական հեքիաթային գեղանկարչության ներկայացուցիչ Ջոզեֆ Նոել Պատոնի նկարներից։ Այս ստեղծագործությունը հեղինակը վրձնել է 1849 թվականին։ Յուղաներկով կտավի չափերն են 99 × 152 սմ։

Այսօր «Օբերոնի և Տիտանիայի վեճը» ստեղծագործությունը պահպանվում և ցուցադրվում է Շոտլանդիայի ազգային պատկերասրահում (Էդինբուրգ, Միացյալ Թագավորություն)։

## Նկարագիր
«Օբերոնի և Տիտանիայի վեճը» ստեղծագործությունը հեղինակը վրձնել է ըստ Ուիլյամ Շեքսպի «Միջամառային գիշերվա երազ» ստեղծագործության մոտիվներով։

Նկարում Ջոզեֆ Նոել Պատոնը պատկերել է Օբերոնին ու Տիտանիայի վիճաբանության տեսարանը։ Գլխավոր հերոսներին շրջապատում են հեքիաթային էությունները։ Հիանալով «Օբերոնի և Տիտանիայի վեճը» ստեղծագործությունով, Լուիս Քերոլը նկարում հաշվել է 165 փերու։

## Պատմություն
Առաջին անգամ «Օբերոնի և Տիտանիայի վեճը» ստեղծագործությունը ցուցադրվել է 1850 թվականին Շոտլանդական թագավորական ակադեմիայում և որակվել որպես «սեզոնի նկար»։

## Ծանոթագրություններ

## Գրականություն
* 
* 
* 
* 

## Արտաքին հղումներ
* Sothebys. Sir Joseph Noel Paton, R.S.A.
* National Galleries of Scotland. The Quarrel of Oberon and Titania.

Կատեգորիա:1849 նկարներ
Կատեգորիա:Անգլիայի արվեստ
Կատեգորիա:Դիցաբանությունն արվեստում
Կատեգորիա:Շեքսպիրի ստեղծագործությունների հիման վրա նկարներ
Կատեգորիա:Շոտլանդիայի ազգային պատկերասրահի նկարներ
Կատեգորիա:Ջոզեֆ Նոել Պատոնի նկարներ
Առափնյա պահակախմբի կայան, երկու փարոս, Մեն

**«Առափնյա պահակախմբի կայան, երկու փարոս, Մեն»** (), ամերիկացի նկարիչ և փորագրող, ամերիկյան ժանրային նկարչության ներկայացուցիչ, կենցաղային ժանրի վարպետ Էդվարդ Հոփերի նկարներից։ Այս ստեղծագործությունը հեղինակը վրձնել է 1927 թվականին։ Յուղաներկով կտավի չափերն են 35,2 × 50,5 սմ։

Այսօր «Առափնյա պահակախմբի կայան, երկու փարոս, Մեն» ստեղծագործությունը պահպանվում և ցուցադրվում է Մետրոպոլիտեն թանգարանում (Նյու Յորք, ԱՄՆ)։

## Նկարագիր
«Առափնյա պահակախմբի կայան, երկու փարոս, Մեն» ստեղծագործությունում Էդվարդ Հոփերը պատկերել է Մեն նահանգի Քեյփ Էլիզաբեթ հրվանդանի փարոսները։ Այստեղ հեղինակը բազմիցս եղել է իր կնոջ հետ։

## Ծանոթագրություններ

## Արտաքին հղումներ
* Քեյփ Էլիզաբեթ հրվանդանի փարոսները

Կատեգորիա:1927 նկարներ
Կատեգորիա:Ամերիկայի արվեստ
Կատեգորիա:Էդվարդ Հոփերի նկարներ
Կատեգորիա:Մետրոպոլիտեն թանգարանի նկարներ
Ամստերդամի հին քաղաքապետարանը

**«Ամստերդամի հին քաղաքապետարանը»** (), հոլանդացի   գծանկարիչ, փորագրող, Հաառլեմյան ակադեմիզմի ներկայացուցիչ Պիտեր Յանս Սանրեդամի նկարներից։ Այս ստեղծագործությունը հեղինակը վրձնել է 1657 թվականին։ Նկարն արված է յուղաներկով՝ փայտե տախտակին, որի չափերն են՝ 65,5 × 84,5 սմ։

Այսօր «Ամստերդամի հին քաղաքապետարանը» ստեղծագործությունը պահպանվում և ցուցադրվում է Պետական թանգարանում (Ամստերդամ, Նիդերլանդներ)։

## Պատմություն
1641 թվականին Պիտեր Յանս Սանրեդամն այցելում է Ամստերդամ, որ նկարի Դամ հրապարակի քաղաքապետարանի հին շենքը։ Հեղինակն աշխատեց վեց լրիվ օր։ Այցի և արագ նկարելու պատճառն այն էր, որ 1640 թվականին որոշվել էր միջնադարի չորս շինությունները փոխարինել նոր քաղաքապետարանի շենքով։

Սանրեդամն «Ամստերդամի հին քաղաքապետարանը» ստեղծագործությունը նկարել է 1657 թվականին՝ նախորդ նկարի հիմքով։ Նկարելու ժամանակ հին ռատուշան արդեն հինգ տարի քանդված էր։

1658 թվականին Ամստերդամի բուրմիստրը Սանրեդամից նկարը ձեռք է բերում 300 գուլդենով՝ քաղաքապետարանի նոր շենքի (այսօր Ամստերդամի թագավորական պալատ) իր աշխատասենյակի համար։

## Ծանոթագրություններ

## Գրաակնություն
* Marleen Dominicus-van Soest, Rijksmuseum Amsterdam: the Masterpieces Guide. — «Rijksmuseum Amsterdam», 2009. - c. 90-91.

## Արտաքին հղումներ
* «Ամստերդամի հին քաղաքապետարանը» ստեղծագործությունը

Կատեգորիա:1657 նկարներ
Կատեգորիա:Ամստերդամի պետական թանգարանի նկարներ
Կատեգորիա:Նիդերլանդների արվեստ
Կատեգորիա:Պիտեր Յանս Սանրեդամի նկարներ
Բուրմիստր

մինի|360x360փքս|Առնոլդ ֆոն Բրաուվեյլեր, գերմանացի բուրգոմիստր
**Բուրմիստր** (,  - արտասանվում է *բուրմիստշ*, , ), Լիտվայի Մեծ Դքսության, Լեհ-Լիտվական Համագործակցության և Զապորոժյան բանակի տարածքում Մագդեբուրգի իրավունք ունեցող քաղաքներում վարչական և դատական իշխանություն ունեցող քաղաքների բարձրագույն ղեկավարը։ Քաղաքային մագիստրատուրայի ղեկավար, քաղաքային իշխանության ներկայացուցիչ, քաղաքապետի տեսակ։

## Ռուսաստանում
Ռուսաստանում, 18-րդ դարի վերջին -19-րդ դարի առաջին կեսին, «բուրմիստր» հասկացությունը կիրառվել է հողատերերի ունեցվածքի կառավարչի նկատմամբ (նշանակվել է կալվածքի տիրոջից գյուղացիների գլխին), ով վերահսկում էր գյուղացիների պարտականությունների կատարումը, կարգը գյուղում և այլն։ 1861 թվականի բարեփոխումից հետո «բուրգոմաստեր» տերմինը երբեմն կիրառվում էր որոշ մեծ վոլոստերի ավագանու համար։

«Բուրմիստր» էր կոչվում Պետրոս I-ի մաքսատան պետը։ Պետրոս I-ի օրոք (սկսած 1699 թվականից) բուրմիստրները ընտրվում էին քաղաքաբնակների կողմից (նախկին զեմստվոների ավագները, մաքսատների ղեկավարները), այդ քաղաքապետերը ենթակա էին Մոսկվայի բուրմիստրների պալատին կամ քաղաքապետարանին։

## Լեհաստանում
Լեհաստանում այս պաշտոնն առաջացել է 13-րդ դարում։ Բուրմիստրը եղել է քաղաքային խորհրդի նախագահը և ընտրվել խորհրդի կողմից։ 19-րդ դարում բուրմիստրի և խորհրդի նախագահի պաշտոններն առանձնացվել են։

Ժամանակակից Լեհաստանում բումիստրը  մինչև 100 հազար բնակիչ ունեցող քաղաքների գմինայի (համայնք) վարչակազմի գործադիր մարմինն է։ Բումիստրը իրականացնում է քաղաքային խորհրդի որոշումները, հանդիսանում է քաղաքային վարչության ղեկավարը (մագիստրատ), քաղաքային հիմնարկների ղեկավարը, օրինակ՝ քաղաքային տրանսպորտի, կոմունալ ծառայությունների,

մանկապարտեզների և այլն։ Համաձայն օրենքների՝ բումիստրն ունի ՔԿԱԳ (ԶԱԳՍ) վարչության պետի պաշտոնը զբաղեցնելու իրավունք, սակայն, որպես կանոն, այդ պաշտոնում նշանակվում է այլ անձ։

Բումիստրը կարող է դառնալ Լեհաստանի ցանկացած քաղաքացի, ով առնվազն 25 տարեկան է և զրկված չէ պասիվ ընտրական իրավունքից։ 2002 թվականից բումիստրներն ընտրվում են համընդհանուր, հավասար, ուղղակի, գաղտնի քվեարկությամբ։ Պաշտոնավարման ժամկետը 4 տարի է։

## Գերմանիայում
Բորգոմիստր (օբերբորգոմիստր) Գերմանիայում երկրի խոշոր քաղաքների վարչակազմերի ղեկավարների պաշտոնի պաշտոնական անվանումն է։ Այս տերմինը տարածված չէ գերմանախոս այլ երկրներում, ինչպիսիք են Ավստրիան և Շվեյցարիան։

## Ծանոթագրություններ

## Արտաքին հղումներ
* 

Կատեգորիա:Գերմաներեն բառեր և արտահայտություններ
Կատեգորիա:Գերմանիայի պետական կառուցվածք
Կատեգորիա:Կառավարության մասնագիտություններ
Կատեգորիա:Մասնագիտություններ
Կատեգորիա:Նիդերլանդների պետական կառուցվածք
Կատեգորիա:Ոչ արդիական մասնագիտություններ
Կատեգորիա:Պաշտոններ
Կատեգորիա:Տեղական կառավարում
Կատեգորիա:Քաղաքապետներ
Քորիոռետինիտ

**Քորիոռետինիտ**, աչքի անոթաթաղանթի (աչքի բարակ պիգմենտային անոթային ծածկույթ) և ցանցաթաղանթի բորբոքում։ Այն հետին ծիածանաբորբի տեսակ է։ Եթե բորբոքվում է միայն անոթաթաղանթը և ոչ ցանցաթաղանթը, ապա կոչվում է անոթաթաղանթաբորբ։ Այս պոտենցիալ կուրացում առաջացնող պաթոլոգիան բուժելիս ակնաբույժի նպատակն է վերացնել բորբոքումը և նվազագույնի հասցնել հիվանդի թերապիայի հնարավոր ռիսկը։

## Ախտանիշներ
Քորիոռետինիտի ախտանիշներն են մշուշոտ տեսողությունը, ապակենման մարմնի դեստրուկտիվ փոփոխությունը, աչքի ցավը կամ կարմրությունը, լույսի նկատմամբ զգայունությունը կամ չափից դուրս արցունքահոսությունը։

## Պատճառներ
Քորիոռետինիտը հաճախ կապված է տոքսոպլազմոզով և ցիտոմեգալովիրուսով վարակվածության հետ (հիմնականում նկատվում է այն հիվանդների մոտ, ովքեր ունեն իմունային անբավարարություն, օրինակ՝ ՄԻԱՎ/ՁԻԱՀ, կամ օգտագործում են իմունոսուպրեսոր դեղամիջոցներ)։ Տրանսպլացենտար փոխանցման միջոցով բնածին տոքսոպլազմոզը կարող է նաև հանգեցնել այնպիսի հետևանքների, ինչպիսիք են քորիոռետինիտը, հիդրոցեֆալուսը և ուղեղային կալցիֆիկացիան։ Քորիոռետինիտի այլ հնարավոր պատճառներն են սիֆիլիսը, սարկոիդոզը, տուբերկուլյոզը, Բեխչետի հիվանդություն, օնխոցերկոզը կամ Արևմտյան Նեղոսի վիրուսը։ Քորիոռետինիտը կարող է առաջանալ նաև ենթադրյալ աչքի հիստոպլազմոզ համախտանիշի (POHS) դեպքում. Չնայած իր անվանը, ենթադրյալ աչքի հիստոպլազմոզ համախտանիշի կապը հիստոպլազմայի հետ հակասական է։

## Ախտորոշում
Ընդհանուր առմամբ, քորիոռետինիտի ախտորոշումը հիմնված է ակտիվ քորիոռետինալ բորբոքման անմիջական հետազոտության և/կամ ակնաբուժական հետազոտության ժամանակ ապակենման մարմնի մեջ լեյկոցիտների հայտնաբերման վրա։

## Բուժում
Քորիոռետինիտի բուժումը սովորաբար ներառում է համակարգային կորտիկոստերոիդներ և հակաբիոտիկներ։ Այնուամենայնիվ, եթե քորիոռետինիտի հիմքում ընկած է ՄԻԱՎ-ը, ապա բուժուման համար իրականացնում են հատուկ թերապիա։

Կան ապացույցներ, որ իվերմեկտինը կարող է հանգեցնել քորիոռետինալ ախտահարումների կրճատմանը օնխոցերկալային աչքի հիվանդություն ունեցող հիվանդների մոտ։

## Տես նաև
* Ուվեիտ
* Ռետինիտ
*Մուլտիֆոկալ (բազմաբշտային) քորոիդիտ և պանուվեիտ

## Ծանոթագրություններ

## Լրացուցիչ գրականություն
*
*

Կատեգորիա:Ակնաբուժություն
Կատեգորիա:Աչքի հիվանդություններ
Կատեգորիա:Բորբոքումներ
Կատեգորիա:Վարակիչ հիվանդություններ
Ուիլյամ Շվենկ Գիլբերտ

Սըր **Ուիլյամ Շվենկ Գիլբերտ** (), բրիտանացի գրող, դրամատուրգ, լիբրետիստ, բանաստեղծ և նկարիչ։

## Կենսագրություն
Ուիլյամ Շվենկ Գիլբերտը ծնվել է 1836 թվականի նոյեմբերի 18-ին քաղաք Լոնդոնում անգլիացի վիպասան Ուիլյամ Գիլբերտի ընտանիքում։

Հայտնի է որպես տասնչորս կոմիկական օպերաների լիբրետոյի հեղինակ, որոնք գրվել են կոմպոզիտոր սեր Արթուր Սալիվանի հետ համագործակցությամբ։ Ամենահայտնի օպերաներն են «Պինաֆորը, Նորին մեծության նավը», «Պենսանսի ծովահենները» և ամենաշատ ներկայացվող ստեղծագործությունը՝  «Միկադոն»։ Դրանք, ինչպես նաև այլ, այսպես կոչված, «Սավոյյան օպերաներ», պարբերաբար բեմադրվում են անգլալեզու և այլ երկրներում։ Անգլերենում այս օպերաներից շատ տողեր դարձել են ասացվածքներ։

Գիլբերտը նաև գրել է բանաստեղծական ժողովածու «Բեբայի բալադները» սեփական հումորային նկարներով։ Նրան պատկանում են ավելի քան 75 պիեսներ և լիբրետոներ, բազմաթիվ պատմվացքներ,բանաստեղծություներ, երգերի տեքստեր և տարբեր այլ կատակերգական և լուրջ ստեղծագործություններ։ Նրա պիեսները և ռեալիստական ռեժիսուրայի ոճը ոգեշնչել է բազմաթիվ դրամատուրգների, այդ թվում ՝ Օսկար Ուայլդի և Ջորջ Բերնարդ Շոուի։ Ըստ անգլերեն և ամերիկյան գրականության Քեմբրիջյան պատմության, «Գիլբերտի քնարական տաղանդը և չափածո վարպետությունը բարձրացրեցին կոմիկական օպերայի բանաստեղծական որակը այն մակարդակի, որին երբեք չէր հասել և դրանից հետո չի հասել»։

Ուիլյամ Շվենկ Գիլբերտը մահացել է 1911 թվականի մայիսի 29-ին հայրենի քաղաքում։

## Ծանոթագրություններ

## Արտաքին հղումներ
* W. S. Gilbert Society website

Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Անգլիացի դրամատուրգներ
Կատեգորիա:Բրիտանացի գրողներ
Կատեգորիա:Անգլիացի սցենարիստներ
Կատեգորիա:Թատերական ռեժիսորներ
Ջաբբար Գուլիև

**Ջաբբար Ալի օկլի Գուլիև** (, ), Հայկական ԽՍՀ վաստակավոր նկարիչ (1967), Ադրբեջանի նկարիչների միության անդամ։

## Կենսագրություն
Ջաբբար Գուլիևը ծնվել է 1922 թվականի մայիսի 19-ին Հայաստանի Երևանի գավառի Խաչփառ գյուղում։

1941 թվականին ավարտել է Երևանի պետական մանկավարժական ուսումնարանը։

Մասնակցել է Երկրորդ համաշխարհային պատերազմին և եղել Իտալիայի և Հարավսլավիայի պարտիզանական շարժման ակտիվ անդամ։ Պատերազմից հետո 45 տարի դասավանդել է։

Ավարտել է Ադրբեջանի պետական արվեստի ինստիտուտը։ 1961 - 1988 թվականներին աշխատել է Երեւանի պետական մանկավարժական ինստիտուտում որպես ուսուցիչ։ 1967 թվականին նրան շնորհվել է ՀԽՍՀ վաստակավոր արտիստի պատվավոր կոչում։

Իր 50 տարվա գեղարվեստական գործունեության ընթացքում նա ստեղծել է ավելի քան 4000 աշխատանք, կազմակերպվել է 23 անհատական ցուցահանդես։ Նրա գործեր կան աշխարհի ավելի քան 20 երկրների թանգարաններում և մասնավոր հավաքածուներում։

1988 թվականին նա տեղափոխվել է Ադրբեջան։ Այստեղ նա եղել է Ադրբեջանի նկարիչների միության անդամ։

Ջ.Գուլիևը հիմնականում լանդշաֆտային ժանրում աշխատող նկարիչ է եղել։ Սակայն նա ստեղծել է ղարաբաղյան պատերազմին առնչվող մի քանի ստեղծագործություններ։

## Ծանոթագրություններ

## Արտաքին հղումներ
* musigi-dunya.

Կատեգորիա:Ադրբեջանցի նկարիչներ
Սագամի ծովածոց

մինի|250x250փքս|Տեսարան Միուրա թերակղզուց:
**Սագամի ծովածոց** (ճապ․ 相模湾, *Sagami-wan*, որը հայտնի է նաև որպես **Սագամի ծոց** կամ **Սագամի ծով**), գտնվում է Հոնսյուում, Կենտրոնական Ճապոնիայում գտնվող Կանագավա պերֆեկտուրայից հարավ, ընդգրկված է Միուրա թերակղզու տիրույթում, Կանագավայում, արևելքում, Իձու թերակղզում, Շիզուոկի պերֆեկտուրայում, արևելքում և Շինան առափնյա գիծը հյուսիսում, իսկ Իձու Օշիմա կղզին նշում է ծովածոցի հարավային հատվածը։ Այն գտնվում է երկրի մայրաքաղաք Տոկիոյից մոտ 40 կիլոմետր (25 մղոն) հարավ-արևմուտք։ Ծոցի ափին գտնվող քաղաքներն են Օդավարուն, Չիգասակին, Ֆուջիսավան, Հիրացուկուն, Իտոն և Կամակուրան։

## Պատմություն
1923 թվականին Կանտոյի մեծ երկրաշարժի էպիկենտրոնը գտնվում էր Սագամի ծոցում գտնվող Իձու Օշիմա կղզու խորքում։ Այն ավերեց Տոկիոն, Յոկոհամա նավահանգստային քաղաքը և հարակից Չիբա, Կանագավա և Սիձուոկա պրեֆեկտուրաները, ինչպես նաև զգալի վնաս հասցրեց Կանտոյի ամբողջ տարածաշրջանին։ 1923 թվականին Կանտոյի մեծ երկրաշարժի էպիկենտրոնը գտնվում էր Սագամի ծոցում գտնվող Իձու Օշիմա կղզու խորքում։ Ծոցից հյուսիս գտնվող ծովի հատակի մակերեսային բնույթը և ցունամիի և թայֆունի ալիքների էներգիայի ուղղորդված ազդեցությունը հանգեցրին նրան, որ Սենանի ափի որոշ հատվածներ զգալի վնասներ կրեցին, այդ թվում՝ Կոտոկու-ին տաճարի ոչնչացումը, որտեղ գտնվում էր մեծ Բուդդան կամ Դայբուցուն, 1498 թվականի հզոր ցունամիի ժամանակ։

## Բնական միջավայր
Կուրոսիոյի տաք հոսանքի ճյուղավորումը տաքացնում է ծոցը՝ թույլ տալով նրան ընդունել ծովային օրգանիզմներ, որոնք բնորոշ են ավելի հարավային շրջաններին և մեղմ կլիմա հաղորդելով սահմանակից հողերին։ Սագամի ծոցի առավելագույն խորությունը մոտ 1500 մետր է։

Ենթառարկտային շրջանների օրգանիզմները ծովածոց են մտնում Օյաշիո հոսանքի արշավանքների արդյունքում, ինչը հանգեցնում է շատ բարձր կենսաբանական բազմազանության։ Սա Տոկիոյի համալսարանի (ORI) և Ճապոնիայի ծովային Երկրի գիտության և տեխնոլոգիայի գործակալության (JAMSTEC) հետազոտական ծրագրերի հիմնական ուսումնական վայրն է։

2004 թ.-ին Սագամի ծովածոցի հողի նմուշները հայտնաբերեցին ռադիոակտիվ աղտոտում Բիկինի Ատոլում միջուկային փորձարկումների արդյունքում, որոնք իրականացվել են 1946-ից 1958 թվականներին։

Հիկիջի, Սագամի և Սակաի գետերը թափվում են ծոց։

## Ծանոթագրություններ

Կատեգորիա:Խաղաղ օվկիանոսի ծոցեր
Կատեգորիա:Ծոցեր այբբենական կարգով
Կատեգորիա:Կանտո տարածաշրջան
Կատեգորիա:Ճապոնիայի աշխարհագրություն
Կատեգորիա:Ճապոնիայի ջրային մարմիններ
Մոնռուժ

[աջից|մինի| [Թեոֆիլ Ալեքսանդր Ստեյնլեն|Ա. Շտայնլենի պաստառը Արիստիդ Բրյուանի  «Montrouge» շանսոնի համար]]
**Մոնտրուժ** ( ), քաղաք և համայնք Ֆրանսիայում՝ Իլ դը Ֆրանս երկրամասի Օ դը Սեն դեպարտամենտում։

## Աշխարհագրություն
Մոնռուժը գտնվում է Ֆրանսիայի հյուսիսում՝ Իլ դը Ֆրանս երկրամասի Օ դը Սեն դեպարտամենտում։ Ընկած է երկրի մայրաքաղաք Փարիզից հարավ-արևմուտք։ Նույնանուն կանտոնի վարչական կենտրոնն է։ Քաղաքի անունն առնչվում է այդ տարածաշրջանի հողերի կարմրադեղնավուն գույնին (  նշանակում է «կարմիր սար»)։

## Պատմություն
Քաղաքն առաջին անգամ հիշատակվել է 1194 թվականին Սեն-Լազար վանքի տարեգրության մեջ։ Մինչև 13-րդ դարը այս տարածքը գտնվում էր բենեդիկտյան «գիյոմիտներ» ուխտի եղբայրության տիրապետության տակ (ուխտը կոչվել է ասկետ և ճգնավոր Գիյոմ դը Մալևալի անունով)։ Մոտ 1640 թվականին այստեղ թագավորական որսի համար արգելոց է ստեղծվել։ 1860 թվականին Մոնռուժի մի մասը (այսպես կոչված Փոքր Մոնռուժ / Petit Montrouge թաղամասը միացվել է Փարիզին (ներկայումս Փարիզի XIV շրջանի թաղամաս երից մեկն է), որի հետևանքով քաղաքի տարածքը 305 հեկտարից նվազել է մինչև 105 հեկտար։ 1875 թվականին Մոնռուժին հաջողվել է իր կազմում ներառել հարևան համայնքների որոշ տարածքներ։

1955 թվականից ի վեր Մոնռուժում ամեն տարի կազմակերպվում է Ժամանակակից արվեստի սալոն։

## Տրանսպորտ
Փարիզի հետ ուղիղ կապ կա մետրոյի երկու գծերով (4-րդ գծի «Մերի-դը Մոնռուժ » և 13-րդ գծի «Շատիյոն — Մոնռուժ» վերջին՝  տերմինալային կայարանները)։

## Անվանի անձինք
* Ադրիեն-Ֆիրմեն Պիյոն,  (1766–1844) - ֆրանսիացի թատերագիր, բանաստեղծ և արձակագիր

## Ժողովրդագրություն

## Պատկերասրահ

Image:Montrouge map.svg|Մոնռուճ քաղաքը Իլ դը Ֆրանս երկրամասի «Petite Couronne» հատվածի քարտեզին
Image:Mairie de Montrouge - Chantier de construction du métro (4).JPG|Մետրոյի կայարանի շինարարությունը
Montrouge Briand.JPG


## Ծանոթագրություններ

## Գրականություն
* Монруж // Многоножки — Мятлик. — М. : Советская энциклопедия, 1954. — С. 252. — (Большая советская энциклопедия : [в 51 т.] /  гл. ред. Б. А. Введенский ; 1949—1958, т. 28).

## Արտաքին հղումներ
* Մոնռուժ քաղաքի պաշտոնական կայքը

Կատեգորիա:Բնօրինակում անաղբյուր հոդվածներ
Կատեգորիա:Իդ դե Ֆրանս
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Բերքանուշ (խաղողի սորտ)

**«Բերքանուշ»**, գինու խաղողի նոր սորտ։ Ստեղծել են Ս. Պողոսյանը, Մ. Մելքոնյանը։ Ուշահաս է։ Վազերն ուժեղ աճեցողության են։ Բերքատվությունը՝ 165–192,0 ց/հա,պտղահյութի շաքարայնությունը՝ 26,5–26,8 գ/100 սմ³։ Բերքն օգտագործվում է մուսկատային բուրմունքով աղանդերային սպիտակ գինի պատրաստելու համար։

Կատեգորիա:Խաղողի սորտեր
Ամերիկյան սպիտակ թիթեռ

**Ամերիկյան սպիտակ թիթեռ** (), արջաթիթեռների ընտանիքի թիթեռ։ Բույսերի (ավելի քան 200) տեսակի (հատկապես՝ թթենու և այլ պտղատու ու հատապտղատու ծառերի) վնասատու։ Եվրոպա է ներթափանցել  Հյուսիսային Ամերիկայից՝ 1940-ին, Ռուսաստան՝ 1952-ին։ Հայաստանում մեծ վնաս է հասցնում նախալեռնային գոտու շրջաններին։

## Նկարագրություն
Թևերի բացվածքը՝ 25–35 մմ, ձյունասպիտակ, հաճախ՝ մուգ բծերով։ Թրթուրի երկարությունը՝ 2,5–3,5 մմ, վերևից՝ թավշանման դարչնագույն՝ սև թմբիկներով և երկար մազիկներով, կողքերը՝ կիտրոնադեղնավուն շերտերով և նարնջագույն թմբիկներով։ Տարեկան զարգանում է 2 սերունդ։ Ձմեռում են հարսնյակները՝ չորացած կեղևի տակ, փխրուն կոկոնում, չոր մնացորդների մեջ և այլ տեղերում։ Առաջին սերնդի թիթեռները թռչում են մայիսին, որոնք ակտիվ են գիշերը, 2-րդը՝ հուլիս–օգոստոսին։ Ձվադրում են խմբերով (200–2000 ձու)՝ տերևների ստորին մակերևույթին։ Երիտասարդ թրթուրները կմախքացնում են տերևները՝ դրանք ծածկելով ոստայնով, ավելի ուշ այն ուտում ամբողջությամբ՝ գոյացնելով ոստայնաբներ։

Hyphantria cunea female.JPG|thumb|Էգ
Hyphantria cunea male.JPG|thumb|Արու
Hyphantria cunea1.jpg|thumb|Թրթուր
Hyphantria cunea web on acer negundo.jpg|Կյանքի չորրորդ փուլում թրթուրները կազմում են մեծ ոստայնաբներ, երբեմն ոստայնապատում են ամբողջական ծառեր


## Պայքարի միջոցառումներ
Պայքարի միջոցառումներ են կարանտինի սահմանումը, ծառերի ճյուղատումը և հարսնյակի ոստայնաբների հետ այրումը։ Վեգետացիայի շրջանում բույսերը մշակում են միջատասպաններով (ունթիոզ, դուրսբան, զոլոն, կարբոֆոս և այլն)։

## Ծանոթագրություններ

Կատեգորիա:Արջաթիթեռներ
Կատեգորիա:Միջատներ
Կատեգորիա:Բույսերի հիվանդություններ
Կատեգորիա:Ասիայի ֆաունա
Կատեգորիա:Թիթեռներ
Առօրյա արագ սննդի ռեստորան

մինի|Հաճախորդներ, ովքեր ճաշում և պատվիրում են Soul Daddy-ի Նյու Յորքի մասնաճյուղում
**Առօրյա արագ սննդի ռեստորան** (), հիմնականում գտնվում է Միացյալ Նահանգներում և Կանադայում, չի առաջարկում սեղանի ամբողջական սպասարկում, բայց գովազդում է ավելի որակյալ ուտեստներ, քան արագ սննդի ռեստորանները՝ ավելի քիչ սառեցված կամ վերամշակված բաղադրիչներով։ Սա միջանկյալ հասկացություն է արագ սննդի և հանգիստ խոհանոցի միջև։

## Պատմություն
Հայեցակարգը ծագել է Միացյալ Նահանգներում 1990-ականների սկզբին, բայց այն չի դարձել հիմնական հոսք մինչև 2000-ականների վերջ և 2010-ականների սկիզբ։ 2007 թ.-ին սկսված տնտեսական անկման ժամանակ 18-ից 34 տարեկան բնակչության շրջանում արագ սննդի ռեստորանների կատեգորիայի վաճառքն աճել է։ 2008 թ.-ին արագ սննդի ռեստորանների կատեգորիայի վաճառքն աճել է 18-ից 34 տարեկան բնակչության շրջանում։ Սահմանափակ հայեցողական սննդի ծախսեր ունեցող հաճախորդները հակված են ընտրել արագ ուտեստներ, որոնք համարվում են ավելի առողջարար։

## Սահմանում
Ամսագրի հիմնադիր և Հրատարակիչ FastCasual.com Փոլ Բարոնին վերագրվում է «արագ պատահական» տերմինի գյուտը 1990-ականների վերջին։ Հորացիո Լոնսդեյլ-հանդս, Zuzu Inc.-ի նախկին նախագահ և գործադիր տնօրեն, նույնպես վերագրվում է այս տերմինի գյուտին։ ZuZu-ն ՝ Մեքսիկական ձեռագործ խոհանոցի հայեցակարգը, որը հիմնադրվել է Լոնսդեյլ-Հանդսի և Էսպարտակո Բորգայի կողմից 1989 թ.-ին, 1995 թ.-ի նոյեմբերին դիմել է ԱՄՆ ապրանքային նշանի Դաշնային գրանցման համար «արագ պատահական» տերմինի համար, ինչը Մայքլ Դելուկուին դրդել է Lonsdale-Hands-ին անվանել «առաջադեմ ռահվիրա «արագ-պատահական» շուկայի աճող հատվածում՝ «Restaurant Hospitality» ամսագրի 1996 թվականի հուլիսյան համարում։

Technomic Information Services ընկերությունը սահմանել է «արագ սննդի ռեստորաններ», որոնք համապատասխանում են հետևյալ չափանիշներին։

## Ծանոթագրություններ

Կատեգորիա:Արագ սնունդ
Կատեգորիա:Հասարակական սնունդ
Կատեգորիա:Ռեստորաններ
Կատեգորիա:Ռեստորանների տեսակներ